CELEX: 62016CN0642
Language: ro
Date: 2016-12-14 00:00:00
Title: Cauza C-642/16: Cerere de decizie preliminară introdusă de Bundesgerichtshof (Germania) la 14 decembrie 2016 – Junek Europ-Vertrieb GmbH/Lohmann & Rauscher International GmbH & Co. KG

3.4.2017   
            
            
               RO
            
            
               Jurnalul Oficial al Uniunii Europene
            
            
               C 104/26
            
         Cerere de decizie preliminară introdusă de Bundesgerichtshof (Germania) la 14 decembrie 2016 – Junek Europ-Vertrieb GmbH/Lohmann & Rauscher International GmbH & Co. KG
   (Cauza C-642/16)
   (2017/C 104/39)
   Limba de procedură: germana
   
      Instanța de trimitere
   
   Bundesgerichtshof
   
      Părțile din procedura principală
   
   
      Recurentă: Junek Europ-Vertrieb GmbH
   
      Intimată: Lohmann & Rauscher International GmbH & Co. KG
   
      Întrebarea preliminară
   
   Articolul 13 alineatul (2) din Regulamentul (CE) nr. 207/2009 (1) trebuie interpretat în sensul că titularul mărcii se poate opune comercializării ulterioare a unui dispozitiv medical, importat din alt stat membru în ambalajul interior și exterior originar, pe care importatorul aplicat o etichetă autocolantă suplimentară, cu excepția situației în care:
   
               —
            
            
               se stabilește că utilizarea dreptului asupra mărcii de către titularul acesteia pentru a se opune comercializării produsului care a făcut obiectul unei noi etichetări sub această marcă ar contribui la împărțirea artificială a piețelor între statele membre;
            
         
               —
            
            
               se demonstrează că noua etichetare nu poate afecta starea originară a produsului conținut în ambalaj;
            
         
               —
            
            
               se indică în mod clar pe ambalaj cine a aplicat noua etichetă pe produs și cine este fabricantului acestuia;
            
         
               —
            
            
               prezentarea produsului care a făcut obiectul acestei noi etichetări nu este de natură să prejudicieze reputația mărcii și pe cea a titularului său; astfel, eticheta nu trebuie să fie defectuoasă, de proastă calitate sau neîngrijită și
            
         
               —
            
            
               anterior punerii în vânzare a produsului care a făcut obiectul unei noi etichetări, importatorul notifică titularul mărcii și îi furnizează, la cerere, un specimen al acestui produs?
            
         
      (1)  Regulamentul (CE) nr. 207/2009 al Consiliului din 26 februarie 2009 privind marca comunitară (JO 2009, L 78, p. 1)